stanford-oval/wikipedia huggingface dataset:
סדיקה הידראולית
הערות שוליים

↑  Anthony Andrews et al, Freeing Up Energy. Hydraulic Fracturing: Unlocking America's Natural Gas Resources, American Petroleum Institute
↑  Montgomery, Carl T.; Smith, Michael B., Hydraulic fracturing. History of an enduring technology, JPT Online: 26–41
↑   כך שברה ארה"ב את הקרטל הכל יכול של אופ"ק, באתר TheMarker‏, 1 בדצמבר 2014
↑  Gregory Zuckerman, How fracking billionaires built their empires, Quartz (באנגלית)
↑  Investopedia, The World's Top Oil Producers of 2019, Investopedia (באנגלית)
1 2  Andrews, Anthony; et al., Unconventional Gas Shales: Development, Technology, and Policy Issues, Congressional Research Service. pp. 7, 23
↑  Theo Colborn, Carol Kwiatkowski, Kim Schultz, Mary Bachran, Natural Gas Operations from a Public Health Perspective, Human and Ecological Risk Assessment: An International Journal 17, 2011-09-01, עמ' 1039–1056 doi: 10.1080/10807039.2011.605662
| --- | --- |
בקרת זהויות :  NLI: 987007533636805171  BnF: cb12073085t (data)  GND: 4228013-8  LCCN: sh85063317 
קידוח פצלי גז בעזרת סדיקה הידראולית ליד אלבארדו, טקסס
הפגנה נגד שימוש בפראקינג בצעדת האנרגיה הנקיה (פילדלפיה, 2016)
צ'מפי סורן

צ'מפי סורן (בהינדי: चंपई सोरेन; נולד ב־1 בנובמבר 1956) הוא פוליטיקאי הודי, לשעבר ראש השרים של ג'הרקאנד.
ביוגרפיה

סורן נולד ב־1956 למשפחה חקלאית.
בשנות התשעים היה סורן מעורב במחאה נגד מפעלי טאטא מוטורס בג'אמשדפור בתביעה לזכויות עובדים, דבר שהביא להגשת כתב אישום נגדו ב־1993.
ב־1990 נבחר סורן כפוליטיקאי עצמאי כחבר באספה המחוקקת של ביהר, בתמיכת שיבו סורן מנהיג הג'הרקאנד מוקטי מורצ'ה. וב־1995 הצטרף לג'הרקאנד מוקטי מורצ'ה.
לאחר הקמת ג'הראקנד ב־2000, סורן נבחר לאספה המחוקקת של ג'הרקאנד ב־2005 והיה חבר בממשלת הקואליציה של מפלגת העם ההודית־ג'הרקאנד מוקטי מורצ'ה בין ספטמבר 2010 וינואר 2013. לאחר שהוקמה ממשלת קואליציה של הג'הרקאנד מוקטי מורכה והקונגרס הלאומי ההודי ביולי 2013 בראשות המאנט סורן, מונה לשר המדע והטכנולוגיה בממשלה זו, שהתקיימה עד לתבוסת המפלגה בבחירות בדצמבר 2014, בהם ניצחה מפלגת העם ההודית.
בבחירות לאספה המחוקקת של ג'הרקאנד ב־2019 ניצחה הג'הרקאנד מוקטי מורכה והמאנט סורן שב והקים ממשלה, בה מונה צ'מפי סורן לשר התחבורה, ושר לרווחת השבטים הנספחים, הקאסטות הנאספחות והקאסטות הלא־מקודמות.
לאחר שהמאנט סורן התפטר מהתפקיד עקב מעצרו בפרשת שחיתות בינואר 2024, הודיע המאנט על מינויו של צ'מפי לראש השרים במקומו. מושל ג'הרקאנד השביע אותו לתפקיד ב־2 בפברואר 2024.
לאחר שחרורו של המאנט סורן ממאסרו ביולי 2024, התפטר צ'מפי מהתפקיד וסורן שב לכהן כראש השרים.
באוגוסט 2024 הודיע סורן על מעברו למפלגת העם ההודית, שמטעמה נבחר לאספה המחוקקת בבחירות בנובמבר 2024.
הערות שוליים

↑  Meet Champai Soren, 7-time MLA who could be new Jharkhand CM, Times of India, ‏1 בפברואר 2024
1 2  Champai Soren: an accidental Chief Minister, newindianexpress, ‏4 בפברואר 2024
↑  , Abha Xalxo, “Aims And Achivement of Jharkhand Mukti Morcha (1973-2000)”, Proceedings of the Indian History Congress vol. 64, 2003, עמ' 1091–102‏, JSTOR 44145536
↑  Shashi Bhushan, Why Hemant Soren's choice of Champai Soren as Chief Minister is a masterstroke, India Today, ‏1 בפברואר 2024
↑  India Today News Desk, Champai Soren takes oath as Jharkhand Chief Minister after Hemant Soren's arrest, India Today, ‏2 בפברואר 2024
↑  Abhishek Angad, Hemant Soren set to return as Jharkhand CM as incumbent Champai steps down, The Indian Express, ‏3 ביולי 2024
↑  Satyajeet Kumar, Hemant Soren returns as Jharkhand Chief Minister after spending 5 months in jail, India Today, ‏4 ביולי 2024
↑  Sushim Mukul, Will Champai Soren give an edge or headache to BJP in Jharkhand?, India Today, ‏31 באוגוסט 2024
↑  India Today News Desk, NDA's monster win in Maharashtra, INDIA retains Jharkhand, India Today, ‏23 בנובמבר 2024
יעקב אביגדור (חכם באשי)

ערך זה עוסק ברב של קושטא. אם התכוונתם לרב פולני והרב הראשי של מקסיקו, ראו יעקב אביגדור.
יַעֲקֹב אֲבִיגְדוֹר (1790, ה'תק"ן–1870, ה'תר"ל) היה רב וחכם באשי של קושטא.
אביגדור מונה לחכם באשי של קושטא בשנת 1860. בזמן כהונתו נמשכה המחלוקת על בית הספר המודרני שהקים אברהם שלמה דה קמונדו, ואביגדור צידד בהמשך פעילות בית הספר. בהתערבות הממשלה העות'מאנית הוקמה ועדת רבנים בהשתתפות הרב חיים פלאג'י מאיזמיר, הרב יקיר גירון מאדירנה והרב מנחם הכהן בן ארדוט מסרס (הרב אשר קובו מסלוניקי נעדר מפאת חוליו), שהכריעה לטובתו של אביגדור ונגד יצחק אקריש בהתירה את פתיחת בית הספר בתנאים מסוימים.
המחלוקת שהתעוררה סביב הנהגתו הביאה את השלטונות להעבירו מתפקידו בשנת 1863, ותחתיו מונה הרב יקיר גירון. אביגדור המשיך לשמש לאחר מכן בתפקיד רב הכולל של קושטא.
הערות שוליים

↑  "אביגדור, יעקב", האנציקלופדיה העברית (כרך א, עמ' 138), חברה להוצאת אנציקלופדיות, תשכ"ט.
↑  כתב–יד, פסק בית הדין בקושטא על כשרות מקווה – עם חתימות גדולי רבני קושטא, תרכ"ז, באתר קדם – בית מכירות פומביות
| 0 | 1 | 2 |
| --- | --- | --- |
| הקודם: הרב משה פרסקו | רבנים ראשיים של האימפריה העות'מאנית | הבא: הרב יקיר גירון |
| --- | --- |
בקרת זהויות :  NLI: 987012581673605171 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
ערבית לבנונית

ערבית לבנונית
לבנונית או ערבית לבנונית (בערבית: لهجات لبنان) היא ניב מדובר של ערבית המדובר בלבנון וסוריה. היא שייכת לענף המזרחי-לבנטיני של הערבית. כמה בלשנים חולקים על הטענה שערבית לבנונית היא רק ניב ערבי, או צאצא שלה. הרבה קהילות מרוניות מקומיות מחשיבות אותה כשפה נפרדת, וכן המפלגה הימנית שומרי הארזים.
אוצר המילים בערבית לבנונית מגוון ומכיל מילים שאולות רבות משפות כגון ארמית, סורית, צרפתית, טורקית ופיניקית. בין המאפיינים הפונולוגיים של הערבית הלבנונית: שימור הדיפטונגים, אִמַ֫אלַה (בערבית: إمالة, הגיית תנועת /a/ ארוכה בתור /e/), והגיית העיצור המסומן באות ق כסותם סדקי.
ערבית לבנונית נכתבת רק לעיתים נדירות, למעט ברומנים ובספרים. למרות שערבית לבנונית נכתבת גם באלפבית הערבי לעיתים קרובות יותר, שימוש באותיות לטיניות נפוץ בעיקר בצ'אטים וברשת האינטרנט.
במספר רב של מדינות, מדוברת השפה הערבית כשפת אם, ולמעשה, מאות מיליוני אנשים משתמשים בה מדי יום. לשפה הערבית להגים רבים, כאשר הלהג הלבנוני נחשב לעדין ונעים. כך למשל, ערבית השגורה בפיו של בדואי מדרומה של ישראל, שונה מערבית של דרוזי בצפונה, ששונה משפת הלבנונים. למעשה, תושב לבנון, המדבר בלהג הלבנוני, יכול לדעת כי האדם שמולו אינו  תושב לבנון אך ורק לפי הלהג.
ראו גם

ערבית פלסטינית
ערבית דרוזית
ערבית לבנטינית
ערבית מצרית
ערבית ירדנית (אנ')(ער')
ערבית סורית (ער')(אנ')
שמחה פינסקר

| --- | --- |

 לידה:  17 במרץ 1801 טרנופול (כיום אוקראינה) 
 פטירה:  29 באוקטובר 1864 (בגיל 63) אודסה, האימפריה הרוסית 
 מדינה:  פולין, האימפריה הרוסית 
 
שמחה פינסקר (31 במרץ 1801 – 29 באוקטובר 1864) היה חוקר קדמוניות ומדקדק. אביו של יהודה לייב פינסקר.
תולדות חייו

נולד בטרנופול[דרושה הבהרה] שבגליציה. אביו שבח הלוי היה מגיד חסידי ופינסקר התחנך בנעוריו חינוך דתי-חסידי, אך למד גם גרמנית ומתמטיקה. בגיל 15 התייתם מאביו ועבר לפולין, שם התחתן עם מייטא, בתו של חיים וועליר והחל לעסוק במסחר. הוא לא עשה חיל בעסקיו ולאחר שנדד ברחבי פולין כמורה פרטי לבני יהודים עשירים התיישב ב-1827 באודסה. באודסה היה בין מייסדיו של חדר מתוקן ובית ספר לנערים. פינסקר שקד במיוחד על פיתוחה של ספריית המוסד על ידי רכישת ספרים רבים בשפות שונות. ב-1836 ייסד גם בית ספר לנערות, ליד בית הספר לנערים.
במקביל התחיל לחקור בנושאי חכמת ישראל ואסף ספרים רבים בנושא. בין היתר רכש כתבים קראיים עתיקים שהביא לאודסה אברהם פירקוביץ' מחצי האי קרים והחל לפענחם, לשם כך למד ערבית. בשנת 1858 עבר לווינה על מנת להתמקד במחקריו ולהוציא לאור את ספריו. בשנת 1860 הוציא לאור את ספרו "לקוטי קדמוניות", שהיה המחקר המקיף ביותר על תולדות הקראים. למרות שבתחילת דבריו ציין ש"הדת הקראית [לעומת היהדות הרבנית] היא כלבנה כנגד השמש", התייחס אליה בכבוד רב ובאופן מקצועי ומעמיק בלי השיפוטיות שאפיינה קודם לכן את יחסם של היהודים הרבניים אל הקראים. ב-1863 ראה אור ספר הדקדוק העברי השיטתי שלו "מבוא אל הנקוד האשורי או הבבלי", המבוסס על מחקריו ברבדי העברית העתיקה. לספר זה צירף בנספח את ספרו של אברהם אבן עזרא "יסוד מספר". ספר זה נכתב במקור בעת היותו מורה בבית הספר שיסד באודיסה. מטרת הספר הייתה להיות לעזר לתלמידים בשינון הפעלים והבניינים. באותה עת ביקש אהרן ילינק מפינסקר לפרסם בקובצי "בית המדרש", אך למרות הענות חיובית חלה פינסקר ונפטר זמן קצר לאחר מכן והיוזמה לא יצאה לפועל.
החקירה המקראית הייתה תכליתו העליונה. כתב עליו בר טוביה: "באמת היה אחד מ'בעלי המקרא' המועטים ששתלם הקדוש-ברוך-הוא בישראל בדורות שונים, החל מרבי חנינא קרא ורבותיו ותלמידיו בימי התנאים והאמוראים, וכלה ברבי שמעון קרא, ברבי יוסף קרא וחבריהם בימי הביניים, וברבי שמואל דוד לוצאטו ורבי יוסף הלוי ויחידי סגולה שכמוהם, שעל דגלם יימנה גם רבי שמחה פינסקר, בדור החדש".
ספריו

לקוטי קדמוניות: לקורות בני מקרא והליטעראטור שלהם על פי כתבי יד עבריים וערביים (וויען: דרוק פאָן אדאלבערט דעללא טאָררע, תר"ך)
מבוא אל הנקוד האשורי או הבבלי: על פי כתבי יד ... ונלוה אליו ספר יסוד מספר להחכם ר' אברהם בן עזרא ... / מתוקן ומבואר מאת שמחה פינסקער (ווין: דפוס פיליפ בענדינער, תרכ"ג)
ספר האחד / להפלסוף... מ' אברהם אבן עזרא על תשעה המספרים הפשוטים; נעתק מכ"י... עם ביאור מספיק על ד' המספרים מאת החכם... שמחה פינסקר; ונשלם ביאור יתר המספרים על ידי מיכאל אבא גאָלדהארט (אָדעסא: דפוס ל' ניטצשע וא' צעדערבוים, תרכ"ז)
משלי הגזרה והבניה: על שמוש הגזרות והבנינים (וויען: בראג, 1887)
לקריאה נוספת

שמעון פדרבוש (עורך), חכמת-ישראל באירופה, ע' 254-246, ירושלים: הוצאת ראובן מס, 1965.
הערות שוליים

↑  כך לפי התאריך העברי, י"ז ניסן תקס"א. בחלק מן המקורות מופיע התאריך 17 במרץ (לפי הלוח היוליאני), שהוא 29 במרץ על פי הלוח הגרגוריאני.
↑  בעיתון המגיד שנה שמינית גיליון 45 נכתב שנפטר ב-17 באוקטובר.
↑  יוסף קלוזנר, אביו של פינסקר- ר' שמחה פינסקר, העם גליון 1/1/1917, 1917
↑  בר טוביה, מאמרים ומסות, תל אביב: מחברות לספרות, תשכ"ד
| --- | --- |
בקרת זהויות :  NLI: 987007284485805171  BnF: cb16257221k (data)  GND: 137354320  ISNI: 0000 0001 0955 1536  LCCN: no92033358  NTA: 264612493  RERO: 02-A011306213  SELIBR: 266571  SNAC: w68g8qwh  SUDOC: 12394967X  VIAF: 11876151   WorldCat (עם VIAF): 11876151
אדה קאבוש

| --- | --- |

 לידה:  2 בדצמבר 1864 קאריי, האימפריה האוסטרית 
 פטירה:  8 באוגוסט 1923 (בגיל 58) אופטיה, קרואטיה 
 שם לידה:  Rosenberg Albert Ede 
 מדינה:  הונגריה 
 מעסיק:  ניוגט 
 
אדה קאבוש (במקור אלברט אדה רוזנברג; בהונגרית: Kabos Ede; נאג'קארוי, 2 בדצמבר 1864 – אופטיה, 8 באוגוסט 1923) היה סופר, עיתונאי, עורך יהודי-הונגרי. בתו אילונה קאבוש (1898-1973) הייתה פסנתרנית.
לוח זיכרון לאדה קאבוש במעונו דאז.
ביוגרפיה

אלברט רוזנברג נולד במשפחה יהודית בורגנית. בסיום לימודיו בכיתות הנמוכות, המשיך את לימודיו בבודפשט. הוא התכונן לקריירת הוראה, אבל קטע את לימודיו במדעי הרוח והפך לעיתונאי. בשנת 1902 הפך לחבר באגודת פטפי.
תחילה עבד בעיתונו קצר החיים של קלמן מיקסאט ואחר כך ב-1899 הוא הצטרף ל"יומן בודפשט" (Budapesti Napló). מסוף 1905 היה העורך הראשי של העיתון במשך שנתיים, בסוף 1907 עזב את העיתון. בשנת 1913 היה העורך של "העיתון המעניין" (Érdekes Újság) וגם כתב עבור הפסטר לויד.
עבודתו העיקרית הייתה "הדקאמרון של העיתון המעניין", שבו הציג מאה סופרים בעשרה כרכים שפורסמו. העיתונים אהבו לפרסם את כתביו ומאמריו. ב-1918 קיבל בהתלהבות את מהפכת החרציות הבורגנית של מיהאי קארואי. אמנם לא השתתף ברפובליקה הסובייטית ההונגרית, בכל זאת היגר לווינה מחשש מהטרור הלבן, בווינה עבד מאוחר יותר בעיתונים אוסטריים מתקדמים. בין 1888 לבין 1895 כתב גם מחזות תחת השם הבדוי שאנדור מולנר. ב-1923 נשא לאופטיה לצרכים רפואיים לטיפול במערכות גופו שעיבדו את חיוניותם. שם הוא מת בשנה ה-59 לחייו.
עבודתו

הוא עבד עבור כמה עיתוני בודפשט ורכש השכלה ספרותית נרחבת. הוא שלט בגרמנית ברמת שפת אם ושלט גם בצרפתית. הוא הכיר סופרים ריאליסטים רוסיים, והתלהב מהסופרים זולה, טורגנייב ומאוחר יותר מדוסטויבסקי. הוא הכיר את המשורר יאנוש ויידה וזיהה את גדולתו כמשורר. הוא ישב שם ליד שולחן הקפיטריה של המשורר הזקן ערב ערב בתור כחסידו. מאוחר יותר התיידד גם עם אנדרה אדי שהיה צעיר ממנו ב-13 שנים והפך לחברו הטוב ביותר. מאוחר יותר הוא עורר את העניין ואת הכבוד של אדי ושל כתב העת ניוגט כלפי יאנוש ויידה, שכבר הלך אז לעולמו. דיווחיו העיתונאיים הציגו נאמנה תמונה טיפוסית של סוף המאה ה-19 בהונגריה. בסיפוריו הקצרים עסק בעיקר בבעיותיהם של העניים הנאבקים בדאגות היומיום.
יצירותיו

אלפיארי (מחזה, 1883)
המושחתים ; רוואי, בודפשט, 1885
יריד. רוֹמן ; בודפשט, 1887
בקוּפֶּא (מחזה, הוצג על ידי התיאטרון הלאומי ב-1888)
אווה (מחזה, 1889)
חרקירי וסקיצות הקטנות יותר, בודפשט, 1891
טנטלוס (מחזה, 1892)
במעבורת (מחזה, 1893)
לילות לבנים (רומן, 1893) באינטרנט
קבצנים (סיפורים קצרים, 1893) באינטרנט
אבקה. מאמרים, צורות דרמטיות ; בודפשט, 1895
העורב (מחזה, 1895)
המלכה מאב (מחזה, הוצג בתיאטרון הלאומי ב-1895)
משוטטים. סיפורים ; אתנאום, בודפשט, 1897
כובעי צ'נגרי וסיפורים אחרים ; בודפשט, 1898
הדרורים (רומן, 1900)
סיפורי פרברים ; בודפשט, 1901
רומן של שני מתים. מספר אחד מהם ; בודפשט, 1902 באינטרנט
פרח השיטה (סיפורים קצרים, 1903) באינטרנט
המפתח הפעיל. יומן של שטן יפה ; בודפשט, 1905
אלמנת הפֶּסֶל ; בודפשט, 1905
אבקה / במעבורת. לשחק ; כתב המסחר ההונגרי, בודפשט, 1907
הקן של העתיד. בודפשט, 1908. באינטרנט
ענייני הפשע שלי ; בודפשט, 1910
המבקרים של מריה ;  בודפשט, 1910
בחווה המורעבת. רוֹמָן ; בודפשט, בסביבות 1910.
דמג'נטי. סיפורים קצרים ; בודפשט, 1911
שני סוגי אהבה. רוֹמָן ; בודפשט, 1914
קשת בענן. סיפורים ; 1915 (ספריית Tevan)
המלכה ; בודפשט, 1917
נשותיו של פטר הרביעי. רוֹמָן ; בודפשט, 1918
תכשיטים ; בודפשט, 1918
מפעל אבן האודם. רוֹמָן ;אתנאום, בודפשט, 1920
"הבנייה החופשית" מאחורי הקלעים ; בודפשט, 1920
סיפורה של שעה ; וינה, 1921
ראו גם

לקסיקון ביוגרפי הונגרי I-II . עורך ראשי. אגנש קניירש. בודפשט, אקדמיאי קיאדו, 1967-1969.
יוז'ף סניאי: חייהם ויצירותיהם של סופרים הונגרים. בודפשט, 1891-1914. גישה מקוונת
גלריית דיוקנאות לספרות הונגרית
לקריאה נוספת

גזה לנדייל : אדי בסדנה (1957)
יוז'ף נאדש : מלאי כבד (ניתוחים, 1963)
מי זה מי בספרות ההונגרית? ספרי מאגר מסת"ב 963-8607-10-6
מי זה מי בספרות ההונגרית? Könyvkuckó Kiadó, בודפשט, 1999 ISBN 9-638157-91-7
הערות שוליים

↑  Lengyel Géza (1963). Magyar újságmágnások. Budapest: Akadémiai Könyvkiadó. p. 163., 186. Irodalomtörténeti füzetek 41. szám.
| --- | --- |
בקרת זהויות :  GND: 1205120599  ISNI: 0000 0000 7906 5827  LCCN: n98058885  NTA: 308178858  SNAC: w6dr62zs  VIAF: 51003824   WorldCat (עם VIAF): 51003824
האספה המחוקקת של מערב בנגל

| --- | --- |

 מדינה:  מערב בנגל
 סוג:  וידהאן סבהה, בית מחוקקים חד-ביתי
 היסטוריה
 תקופת הפעילות:  1861–הווה (כ־163 שנים)
 הרכב
 מספר מושבים:  294
 
 קואליציה (227):       טרינמול קונגרס (225)  BGPM‏ (1)        עצמאי (1)  אופוזיציה (66):      מפלגת העם ההודית (66)  אופןזיציה אחרת החזית החילונית ההודית (1)
 בחירות
 בחירות קודמות:  27 במרץ עד 29 באפריל 2023
 בחירות הבאות:  2026
 משכן
  
 אתר אינטרנט
 www.wbassembly.gov.in
 
האספה המחוקקת של מערב בנגל (בבנגלית: পশ্চিমবঙ্গ বিধানসভা; בהינדי: पश्चिम बंगाल विधानसभा; באנגלית: West Bengal Legislative Assembly) היא בית המחוקקים המדינתי של מערב בנגל.
היסטוריה

הגוף המחוקק הראשון שהוקם בנשיאות בנגל של הראג' הבריטי הוקם ב-1861, כגוף בן 12 מחוקקים ממונים. ב-1892 הוגדל מספר חבריה ל-20, שבעה מתוכם נבחרים. ב-1909 הוגדל המספר ל-50 מחוקקים, ובחוק ממשלת הודו מ-1919 הועלה ל-125, שהתכנסה לראשונה בפברואר 1921.
ב-1935 חוקק הפרלמנט הבריטי את חוק ממשלת הודו, 1935, שהורה על הקמת בתי מחוקקים בכלל מחוזות הודו הבריטית. בחוק נקבע כי בבנגל יהיו שני בתים, וכי בבית התחתון, האספה המחוקקת, יהיו 250 חברים ויתקיימו בחירות אחת לחמש שנים, ובבית העליון, המועצה המחוקקת יהיו בין 63 ו-65 חברים, ואחת לשנתיים יתקיימו בחירות לשליש מחברי הבית.
עם עצמאות הודו באפריל 1947 חולקה בנגל למזרח בנגל (מזרח פקיסטן) המוסלמית שנכללה בפקיסטן ומערב בנגל שהייתה להודו. האספה המחוקקת חולקה, והאספה המחוקקת שהוקמה במערב בנגל החזיקה ב-90 חברים נבחרים ושני נבחרים ממונים כנציגי הקהילה האנגלית-הודית. המועצה המחוקקת התפזרה.
בחוקת הודו שנכנסה לתוקף ב-26 בינואר 1950 נקבע כי במערב בנגל יהיה בית מחוקקים דו-ביתי, בן 240 חברים (שנים מהם ממונים כנציגי הקהילה האנגלית-הודית) בבית התחתון ו-51 חברים בבית העליון. הבחירות הראשונות לאספה לאחר עצמאות הודו נערכו ב-1952. ב-1954 הוגדלה האספה באחד כאשר צ'נדנגאר אוחדה עם המדינה.
האספה הוגדלה ל-254 חברים, בהם שני נציגים ממונים לייצוג הקהילה האנגלו-הודית, לאחר הכנס חוק ארגון מחדש של המדינות לתוקף בנובמבר 1956, בו הועבר אזור מביהר למערב בנגל, ולאחר הבחירות לאספה ב-1957 היו בה ארבעה חברים ממונים כנציגי הקהילה האנגלו-הודית.
במרץ 1969 העבירה האספה חוק שביטל את הבית העליון, והפרלמנט ההודי אישר את התיקון לחוקה, והבית העליון בוטל באוגוסט 1969. ההחלטה לפזר את הבית העליון קודמה בידי המפלגה הקומוניסטית של הודו (מרקסיסטית) לאחר שפוזרה ממשלת המפלגה שהוקמה ב-1967 והקמת ממשלה שקיבלה את אימון הבית העליון, בו החזיק הקונגרס הלאומי ההודי, בלבד.
האספה בוחרת את 16 נציגי מערב בנגל ברג'יה סבהה.
הערות שוליים

1 2 3  Amiya Kumar Chaudhuri, “Control, Politics and Perspective of a State Legislature”, The Indian Journal of Political Science vol. 54, no. 1, 1993, עמ' 86–107‏, JSTOR 41855642
↑  Government of India Act 1935, Chapter  III: The Provincial Legislature
↑  Cehpter IV: Composntion of the Lagilative Bodies, Report on the Second General Elections in India, 1957, New Dlehi: Election Commussuon of India, עמ' 20–19
↑  The Chandernagore (Merger) Bill, 1954, s. 6 to 9
↑  Chakshu Roy, Bengal wants Upper House back : how states have Councils, PRS legislative research, ‏May 20, 2021
| --- | --- |
בקרת זהויות :  ISNI: 0000 0004 0507 5730  LCCN: n81053265  VIAF: 136050379   WorldCat (עם VIAF): 136050379
ארמון הספורט של קזחסטן

| --- | --- |

 מיקום:  אסטנה, קזחסטןקזחסטן
 קואורדינטות:  51°09′21″N 71°27′55″E﻿ / ﻿51.15581°N 71.46526°E﻿ / 51.15581; 71.46526
 תקופת הפעילות:  6 במרץ 2001 – הווה (23 שנים) 
 מושבים:  4,070 
 dskazakhstan.kz
 he
 
ארמון הספורט של קזחסטן (בקזחית: Qazaqstan sport saraiy) הוא היכל ספורט באסטנה, בירת קזחסטן.
הארמון משמש כמגרש הבית של קבוצות ההוקי: נומאד אסטנה (אנ') ו-אסטנה HC (אנ') וכן של קבוצת ההוקי סנז'ניה בארסי (אנ') מליגת ההוקי הצעירה.
היסטוריה

ארמון הספורט נבנה בין השנים 1999–2001 והוא נחנך על ידי נשיא קזחסטן נורסולטן נזרבייב ב-6 במרץ 2001. זה היה אחד מאתרי הספורט הראשונים באסטנה והוא כולל (מלבד האולם) בריכת שחייה, מועדון בריאות, משטח הוקי קרח ומועדוני ספורט לחובבים. עד 2008 שימשה זירת ההוקי גם לאירועי ספורט אחרים, כמו אגרוף וכדורסל. עד 2015, הארנה אירחה משחקי בית של קבוצת בריס אסטנה.
ב-2011, מנהלי של ליגת ההוקי של קונטיננטל (ליגה מקצוענית בהוקי קרח הפועלת במזרח אירופה) הכריזו שהזירה בארמון היא בין הגרועות בליגה.
כתוצאה מהמצב, החליטו מנהלי קבוצת "באריס" לבנות את היכל הספורט באריס (אנ') עם 12,000 מושבים. הוא נפתח לעונת ההוקי 2015-2016.
מפרט הארמון

נתונים אודות הארמון:
שטח כולל: יותר מ-22,000 מטרים רבועים
מבנה בן 4 קומות
מתקנים עיקריים:
בריכת שחייה באורך 50 מטר עם 8 מסלולי שחיה
אולם הוקי עם מקום לכ-4,000 צופים
בית מלון, מסעדה
יעילות אנרגטית: החום ממערכת קירור משטח הקרח, משמש לחימום בריכת השחייה
הערות שוליים

↑  ILYAS OMAROV, Barys Players Join KHL Stars on Ice in Bratislava, astanatimes.com, ‏15 JANUARY 2014
↑  Архитектурно-проектная фирма VL > PROJECTS, archvl.kz (באנגלית)
לצ'חומי

מיקומה של לצ'חומי בגאורגיה
לצ'חומי בצפון אימרתי. פורסם על ידי ז'וזף-ניקולא דֵליל ב-1766 על בסיס מפה גאורגית של וחושטי שתורגמה לצרפתית
לֶצ'חוּמי (בגאורגית: ლეჩხუმი) הוא חבל ארץ היסטורי קטן במערב גאורגיה. גבולותיו: סוואנתי מצפון, רצ'ה ממזרח, אימרתי מדרום וסמגרלו ממערב. החבל משתרע על השטחים לאורך קטע זרימתם האמצעי של הנהרות ריוני וצחניסצקאלי ועל ערוץ נהר לַגָּ'נוּרָה (גאו').
הלצ'חומים, תושבי המחוז הם אחת הקבוצות האתניות שמרכיבות את העם הגאורגי ודוברים בניב מקומי של גאורגית.
בחלוקה המנהלתית של גאורגיה אחרי עצמאותה ב-1991, לצ'חומי צורף אל חבל רצ'ה שממזרחו ואל חלקו הדרומי של שכנו הצפוני סוואנתי (סוואנתי תחתית) ליצירת המחוז רצ'ה-לצ'חומי וסוואנתי תחתית. בתחומו של מחוז זה, לצ'חומי משתרעת על נפת צאגרי ועל חלק מן השטחים של נפת אמברולאורי (שרובו רצ'אי). שטחים דרומיים יותר של החבל כלולים בנפת צק'לטובו שבמחוז אימרתי.
היסטוריה

בעת העתיקה ובראשית ימי-הביניים היה לצ'חומי ידוע בשם תאקוורי, ואילו במקורות ביזנטיים נקרא סקימניה. בנוסף לכך, תאקוורי היה גם שמה של הנסיכות המשותפת לרצ'ה וללצ'חומי, נסיכות תאקוורי, שהייתה חלק מממלכת אגריסי שבמערב גאורגיה. במאה ה-8 נסיכות תקוורי התפרקה לדוכסיות תקוורה, רצ'ה ואוקריבי (שהיו כולן חלק מממלכת אגריסי); בהמשך, דוכסות תקוורי, שהחלה להיקרא לצ'חומי, השיגה עצמאות. במאה ה-11 לצ'חומי הצטרפה לממלכה הגאורגית המאוחדת; לצ'חומי הוכפף במשך קיומה של הממלכה לדוכסויות אחרות במערבה - תחילה לדוכסות סוואנתי ולאחר מכן לרצ'ה.
עם התפרקותה של הממלכה הגאורגית המאוחדת במאה ה-15, חבל צ'חומי סופח לממלכת אימרתי שנוסדה אז במערב גאורגיה; לצ'חומי נחשבה לנחלה אישית של מלכי אימרתי. בסוף המאה ה-17 מלך אימרתי, בגרט הרביעי, מסר את החבל לשר הלצ'חומי שלו - קַציַה צ'יכּובאני; בהמשך, דוכס סמגרלו הרחיב את נחלתו של צ'יכובאני על ידי העברת חלקו הצפון-מזרחי של סמגרלו לרשותו; הכוונה של דוכס סמגרלו הייתה לחזק את צ'יכובאני כדי שיהווה יריב למלך אימרתי; במקום זאת, באמצעות רציחת בני משפחת האצולה המגרלית (דדיאני), צ'יכובאני חיזק את המעמד של יורשיו בדוסכות. ב-1704 הוא הצליח להביא להכרזתו של נכדו, בז'אן, לדוכס סמגרלו; בז'אן עבר לסמגרלו ואימץ לעצמו את שם המשפחה של שושלת הדוכסים המגרלית - דדיאני. עם השתלטותה של משפחת צ'יכובאני על דוסכות סמגרלו, לצ'חומי ניתקה סופית מממלכת אימרתי וצורפה לדוכסות זו באופן בלתי-אמצעי.
מלך אימרתי סולומון השני (1810-1792), שרצה לאחד את כל מערב גאורגיה תחת שלטונו, ניסה להשיב לממלכתו גם את הדוכסות של סמגרלו. שושלת דאדיאני המגרלית, שבאותה תקופה הונהגה על ידי צאצאיו של קַציַה הלצ'חומי, הגיבה בכך שבשנת 1803 חתמה עם האימפריה הרוסית על הסכם, שהפך אותה לבת-חסותו של הצאר. כאשר סולומון השני התמיד במאמציו לספח את דוסכות סמגרלו (ולצ'חומי בתוכה), הרוסים ניצלו את הקרע הפנימי בקרב הגאורגים, העניקו סיוע צבאי למגרלים ובשנת 1810 אף כבשו את ממלכת אימרתי. הדוכסות של סמגרלו המשיכה להתקיים תחת החסות הרוסית עד 1857 וסייעה לאימפריה הרוסית להשתלט על חבלים אחרים במערב גאורגיה. ב-1857, כאשר הדוכסות מיצתה את תפקידה, הרוסים ביטלו אותה והפכו לשליטים הבלתי-אמצעיים של סמגרלו. כך הפך לצ'חומי, יחד עם סמגרלו, לחלק מן האימפריה הרוסית. אחרי תום השליטה הרוסית והסובייטית בגאורגיה ב-1991, לצ'חומי הוא חלק מן גאורגיה.
מרכז הבקרה

| --- | --- |


 מפתח:  אפל
 מערכת הפעלה:  iOS 7 ומעלה
 סוג רישיון:  תוכנת קניין מסחרית
 קטגוריה:  תוכנה בתוך מערכת הפעלה
 Control Center באתר אפל
Control Center (בעברית: מרכז הבקרה) הוא מעין חלון גלילה הנמצא במכשירי iOS של חברת אפל, החל מהגרסה החדשה שהוצגה על ידי החברה ביוני 2013, iOS 7. אפל הצמידה ל-Control Center את המשפט: "Never Has One Swipe Given You So Much Control" – "החלקה אחת מעולם לא נתנה לך כל כך הרבה שליטה". כאמור, מרכז הבקרה הוא חלון ממנו ניתן לשלוט בכל הפעולות הבסיסיות במכשיר. ה-Control Center נועד להתחרות בווילון ההתראות של גוגל, הקיים במערכת האנדרואיד.
רקע

מרכז הבקרה הוצג לראשונה בגרסה השביעית של מערכת ההפעלה iOS 7. כדי להציג את מרכז הבקרה בכל זמן יש להחליק את האצבע על המסך מהחלק התחתון של המסך כלפי מעלה. מרכז הבקרה עצמו נועד כדי לקבץ פעולות שכיחות שמתבצעות במכשיר, ביניהן הגדרות, יישומים שכיחים, בהירות ושליטה במוזיקה ובווליום.
מרכז הבקרה כולל בתוכו חמש שורות:
שורה ראשונה – הגדרות: 5 פעולות שכיחות שמבוצעות על ידי המשתמש (מימין לשמאל) – הפעלה וכיבוי לסיבוב המסך, פיצ'ר ה"נא לא להפריע", בלוטות', אינטרנט אלחוטי ומצב טיסה.
שורה שנייה – בהירות: שליטה בבהירות התצוגה, כמו שניתן למצוא בהגדרות המכשיר (ניתן לכוון את הבהירות, מחשוך לבהיר).
שורה שלישית – מוזיקה: ניתן לשלוט במוזיקה – להפעיל, להשהות, להעביר אחורה וקדימה וכן לשנות את רמת הווליום.
שורה רביעית – פעולות ה-Air: ניתן להפעיל את שתי הפעולות במכשיר, הראשונה היא פיצ'ר חדש שהוא פלטפורמה שיתופית למכשירי אפל – AirDrop, והשנייה היא ה-AirPlay, המאפשרת מעבר של התצוגה במכשיר אל מסך טלוויזיה מותאם.
שורה חמישית – יישומים: 4 יישומים – מימין לשמאל – מצלמה, מחשבון, טיימר ופנס.
דמיון לאפליקציות צד-שלישי

כאשר פורצים מכשיר iOS כלשהו, ניתן להוריד דרך היישום המובנה בפריצה Cydia, אפליקציות ותוכנות צד-שלישי שאינן מאושרות על ידי אפל עד להצגה ב-App Store. ב-Cydia קיימים מספר יישומים ותוכנות הדומים למרכז הבקרה, המוכרים שבהם הוא ה-SBSettings. באתרים רבים נכתב ו"הוכח" כי אפל השתמשה ברעיונות רבים של יישומי צד-שלישי בתוך מערכת ההפעלה החדשה שלה, iOS 7, אולם הבולט שביניהם הוא ה-SBSettings.
ראו גם

iOS 7
מרכז העדכונים
iPhone 5s
iPhone 5c
האספה המחוקקת של אוטר פרדש

| --- | --- |
סמל אוטר פרדש
 מדינה:  אוטר פרדש
 סוג:  בית תחתון
 הרכב
 מספר מושבים:  403
 
 קואליציה (291):      מפלגת העם ההודית (258)  מפלגות נוספות (33)  אופוזיציה רשמית (109)       מפלגת סמג'וואדי (107)        הקונגרס הלאומי ההודי (2)  אופוזיציה אחרת (3)       בהוג'אן סמג' (1)  ג'נטה דאל (לוקטנטריק) (2)
 בחירות
 בחירות קודמות:  10 בפברואר – 7 במרץ 2022
 בחירות הבאות:  2027
 משכן
  
 קואורדינטות:  26°50′37″N 80°56′39″E﻿ / ﻿26.8436°N 80.9442°E﻿ / 26.8436; 80.9442
 אתר אינטרנט
 אתר רשמי
 
האספה המחוקקת של אוטר פרדש (בהינדי: उत्तर प्रदेश विधान सभा; בתעתיק אוטר פרדש וידהאן סבהה) היא אספה מחוקקת המשמשת כבית התחתון של אוטר פרדש. האספה היא בת 403 חברים, והגדולה באספות המחוקקות המדינתיות במדינות הודו.